供應係指件貨品服務嘅價格同供應量之間嘅關係。例如假想一件貨，佢價格喺10文嗰陣啲生產商總共會生產100件，價格喺9文嗰陣啲生產商總共會生產90件...等等嘅話，噉呢個價格同供應量之間嘅關係就係件貨嘅供應，而按呢段關係畫出嚟嗰條線就係所謂嘅供應曲線－供應曲線嘅斜率通常都會係正數。